CELEX: 62017TN0732
Language: mt
Date: 2017-10-27 00:00:00
Title: Kawża T-732/17: Rikors ippreżentat fis-27 ta’ Ottubru 2017 – Dreute vs Il-Parlament

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/25
            
         Rikors ippreżentat fis-27 ta’ Ottubru 2017 – Dreute vs Il-Parlament
   (Kawża T-732/17)
   (2018/C 013/39)
   Lingwa tal-kawża: il-Franċiż
   
      Partijiet
   
   
      Rikorrenti: Olivier Dreute (Brussell, il-Belġju) (rappreżentanti: L. Levi u A. Blot, avocats)
   
      Konvenut: Il-Parlament Ewropew
   
      Talbiet
   
   
               —
            
            
               tiddikjara dan ir-rikors ammissibbli u fondat;
            
         konsegwentement,
   
               —
            
            
               tannulla d-deċiżjoni tat-30 ta’ Jannar 2017 tas-Segretarjat Ġenerali tal-Parlament Ewropew, li r-rikorrent jiġi ttrasferit mill-Kabinett tal-President tal-Parlament Ewropew lejn id-Direttorat Ġenerali għas-Servizzi ta’ Riċerka Parlamentari – Direttorat Librerija, tal-Parlament Ewropew, b’effett mis-17 ta’ Jannar 2017;
            
         
               —
            
            
               tannulla d-deċiżjoni tal-Awtorità tal-Ħatra tal-20 ta’ Lulju 2017 li tiċħad l-ilment tar-rikorrenti tat-28 ta’ April 2017;
            
         
               —
            
            
               sa fejn meħtieġ, tannulla d-deċiżjoni tas-Segretarjat Ġenerali tat-12 ta’ Lulju 2017 li fl-interess tas-servizz tikkolloka lir-rikorrent mal-Kummissjoni, mill-24 ta’ Mejju 2017 sal-31 ta’ Diċembru 2017, sa fejn din id-deċiżjoni tikkonstitwixxi l-konsegwenza tad-deċiżjonijiet tat-30 ta’ Jannar u tal-20 ta’ Lulju 2017;
            
         
               —
            
            
               tġġudika s-somma ta’ EUR 20 000 bħala kumpens għad-danni morali subiti;
            
         
               —
            
            
               tikkundanna lill-konvenut għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               1.
            
            
               L-ewwel motiv ibbażat fuq in-nuqqas ta’ kompetenża tal-awtur tad-deċiżjoni kkontestata, sa fejn, skont ir-rikorrent, l-awtorità kompetenti sabiex tiddeċiedi dwar il-kollokament il-ġdid tiegħu kien il-President fil-ħatra tal-Parlament Ewropew u mhux is-Segretarjat Ġenerali tal-Parlament.
            
         
               2.
            
            
               It-tieni motiv, imqajjem sussidjarjament, ibbażat fuq ksur tad-dritt għal smiegħ kif ukoll fuq ksur tad-deċiżjoni tal-24 ta’ Settembru 2015, PERS-DGD(2015)44042, dwar iċ-ċaqliq tal-pożizzjonijiet fi ħdan direttorat ġenerali jew bejn direttorati ġenerali.
            
         
               3.
            
            
               It-tielet motiv, imqajjem sussidjarjament, ibbażat fuq ksur tal-prinċipju ta’ ċertezza legali.
            
         
               4.
            
            
               Ir-raba’ motiv, imqajjem sussidjarjament, ibbażat fuq użu ħażin ta’ poter.
            
         
               5.
            
            
               Il-ħames motiv, imqajjem sussidjarjament, ibbażat fuq ksur tal-prinċipju ta’ amministrazzjoni tajba u tad-dmir ta’ premura.